מומיה של קורבן אדם שהוקרבה על ידי האינקה והתגלתה בסלטה, ארגנטינה
**קורבן אדם** או הריגה טקסית היא פעולת המתה של בן אדם אחד או יותר, כחלק מפולחן דתי, שמהווה מקבילה לפרקטיקות השונות של הקרבת בעלי חיים ושל קורבן דתי באופן כללי.

קורבנות אדם היו נפוצים בתרבויות שונות לאורך ההיסטוריה. קורבנות בדרך כלל נהרגו בטקסיות ובאופן שהיה אמור *לרצות* את האלים, רוחות או מתים, למשל כמנחת פיוס, או כקורבן הודיה על ניצחון צבאי (שבדרך כלל בא משבויי המלחמה), לדוגמה בטריומף.

בתקופת הברזל, בד בבד עם התפתחויות הקשורות לדת (עידן הציר), קורבן אדם נעשה פחות ופחות נפוץ בכל רחבי העולם העתיק, עד שקיבל מעמד של פעולה ברברית בזמנים טרום מודרניים. עם זאת, בעולם החדש קורבן האדם המשיך להיות נפוץ בדרגות שונות, עד פלישתם של מדינות אירופה ליבשת אמריקה.

בעידן המודרני, אפילו הקרבת בעלי חיים נעלמה כמעט מכל הדתות הגדולות, וקורבן האדם הפך נדיר ביותר. רוב הדתות מגנות את הדבר, והחוקים החילוניים המודרניים רואים בזה רצח. בחברה שמגנה את קורבן האדם, נעשה שימוש במונח "**רצח פולחני**".

בדתות ובתרבויות השונות
----------------------

### מצרים העתיקה

ייתכן שישנן ראיות להקרבת קורבן אדם במצרים העתיקה, בתקופת השושלת הקדומה באבידוס, כאשר במותו של מלך הוא ילווה במשרתים, לפעמים גם בכירים, שימשיכו לשרת אותו בחיי נצח. בשלדים שנמצאו לא היו סימנים מובהקים לזאת, מה שמוביל גם להשערות שונות, ביניהן שויתור על החיים לשרת את המלך היה אולי מעשה מרצון, ואולי בוצעו בהשפעת סמים שהיו נהוגים במדינה.

בסביבות 2800 לפנה"ס נעלמו כל ראיות אפשריות לקורבן אדם במצרים העתיקה, אם כי נתגלה שהיו נוהגים לקבור את פסלי המשרתים בקברי הממלכה העתיקה, דבר אשר מעיד אולי על כך שלפני כן היה נהוג קורבן אדם.

### מסופוטמיה

במסופוטמיה, הקרבת קורבן אדם התגלתה בקברים המלכותיים של מסופוטמיה העתיקה. ההנחה היא ששופטים, שומרים, מוזיקאים, ידידות וחתנים היו מבצעים התאבדות פולחנית על ידי לקיחת רעל.

בדיקה חדשה של גולגולות מבית הקברות המלכותי באור שהתגלתה בעיראק לפני כמעט מאה שנה, תומכת בפרשנות של הקרבת קורבנות אדם הקשורים לקבורות האליטה במסופוטמיה העתיקה. לטענת הארכאולוגים, עובדי הארמון, כחלק מטקס הקבורה המלכותי, הומתו על ידי מכשיר חד כגון חנית, שפגע בראשם.

### ארץ ישראל

מקורות בתנ"ך מצביעים על כך שהייתה מודעות לקורבן אדם בארץ ישראל וסביבתה. ההיסטוריה הדויטרונומיסטית אמנם מתייחסת בביקורת למנהג זה, אך גם מתעדת את בחירת קיומו במציאות

```
 (למשל יפתח שלפי נדרו היה צריך להקדיש את מה מה שיצא לקראתו בחזרתו מהמלחמה את בתו).במקרה זה לפי כמה  מהפרשנים מבואר שיפתח מנע אותה מאיש ובזה התקיים נדרו שנשארה קודש לה׳ולא ממש הקריבהתבנית:מצודת דוד שופטים י״א ל״ט,רד״ק שופטים י״א ל״ט מצודות י״א, מ׳, 
```

במהלך מלחמת ישראל ויהודה במואב, כשצרו חילות ישראל, יהודה ואדום, על קיר בירת מואב, מישע מלך מואב הקריב את בנו (או את בנו של מלך אדום, על פי חלק מהפרשנים), שהיה גם יורשו, על החומה כקורבן אדם לעולה. כתוצאה מכך היה "קצף גדול על ישראל", שגרם לישראל להפסיק את המצור מעל הבירה המואבית, ולשוב לארצם.לפי הפרשניםתבנית:מלבי״ם, רלב״ג, על מלכים ב פרק ג פסוק כ״ז הקצף היה של צבא אדום על שישראל לא סייעו בעת התקפת צבא מואב על צבא אדום ובהתקפה זאת לקחו צבא מואב בשבי את בן מלך אדום והעלו לעולה.

ספר שמות, כ"ב, כ"ח מזכיר את החובה "להקדיש"תבנית:״קדש לי כול בכור״ שמות י״ג ב׳ את הבכור לאלוהים, פסוק שניתן לפרש כחובה להקריב את הבכור כקרבן אדם, אך הכוונה הינה לפדותו בכסף כפי שמצויין בהמשך הפרק- ״וכול בכור בנך תפדה״תבנית:שמות י״ג י״ג גם ספר יחזקאל (כ', כ"ה–כ"ו) מספר שאלוהים ציווה בעבר לפדות לו כל "פטר רחם" (בכור),תבנית:שמות י״ג י״ג אך יחזקאל מכנה חוק זה "חוקים לא טובים". וכך לאור הגינוי של ירמיהו הפולחן בעבר- ירמיהו בשליחות אלוקים נלחם בעבודת המולך שחטאו בה בני ישראל בתקופתו, ומסיק שמידט שהיו אנשים שחשבו שאלוהים רואה בחיוב את קרבן הבנים, ומדובר בצורת פולחן שהיתה מקובלת בתקופה הקדומה.

יש הרואים בסיפור עקידת יצחק, פולמוס כנגד המנהג של קרבן אדם כביטוי לאמונה מוחלטת באל.[דרושה הבהרה] המשך דברי המלאך{{הערה|{{קישור כללי|כתובת= תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָּה בראשית כב יב

### פיניקיה

על-פי מקורות יווניים ורומיים, הפיניקים הקריבו תינוקות לאלים שלהם. עצמות של ילדים רבים נמצאו בתקופה המודרנית באתרים ארכאולוגיים בקרתגו, אך השאלה האם ילדים אלו הוקרבו כקורבן אדם - שנויה במחלוקת, ואין עדויות חותכות לכך שמדובר בקרבנות ולא בילדים שמתו מוות טבעי, למשל.

### סין

הסינים הקדומים ידועים בכך שהיו מקריבים קורבנות אדם, של צעירים ונשים לאלוהי הנהר - היבו, ועוד שכאשר אדון היה מת, היו קוברים כחלק מטקס ההלוויה את עבדיו ביחד איתו - בעודם בחיים.

קורבן של עבדים בכירים, פילגשים או משרתים יחד עם מותו של האדון, הייתה הצורה הנפוצה יותר. המטרה המוצהרת הייתה לספק קשרי ידידות למת, בחיים שלאחר המוות, על ידי המתת אותם עבדים בכירים, פילגשים או משרתים - שימשיכו לשרת אותו שם. בזמנים המוקדמים נרצחו או נקברו קורבנות האדם בעודם בחיים, ומאוחר יותר הם נאלצו לבצע התאבדות.

פעולות אלו היו נפוצות במיוחד במהלך תקופת שושלת שאנג ותקופת שושלת ג'ואו. בתקופת המדינות הלוחמות, שימן באו (Ximen Bao) הדגים לתושבי הכפרים, שהקרבת קרבן אדם לאלוהי הנהר הוא למעשה תכסיס של כמרים, במטרה לקחת כסף. בספרות הסינית, שימן באו נחשב לגיבור עממי, שהצביע על האבסורד שבהקרבת קורבן אדם.

ראו גם
------

* קורבן
* עקדת יצחק
* בת יפתח
* פדיון הבן
* מסדר תשע הזוויות

קישורים חיצוניים
----------------

* אתר למנויים בלבד מאב קנדי, הגרדיאן, התופת אמיתי: תינוקות הוקרבו בקרתגו, באתר הארץ, 31 בינואר 2014
* יאירה אמית, ידיעות אחרונות, הפולמוס העקיף בנושא העלאת קורבן אדם, באתר מטח, 2003
* יהודה אייזנברג, דעת, האתן בכורי פשעי?- שיחות בספר מיכה
* קורבן אדם, באתר אנציקלופדיה בריטניקה (באנגלית)
* הקרבת קורבנות אדם, דף שער בספרייה הלאומית

הערות שוליים
------------

1. ↑  Jacques Kinnaer. ""Human Sacrifice", מאי 2007
2. ↑  "Abydos – Life and Death at the Dawning of Egyptian Civilization". National Geographic, אפריל 2005
3. ↑  Mike Parker-Pearson (2002-08-19). "The Practice of Human Sacrifice"
4. ↑  Bowe, Bruce. "Acrobats Last Tumble". Science News, Vol 174 #1, יולי 2008
5. ↑  John Noble Wilford. "Ritual Deaths at Ur Were Anything but Serene", אוקטובר 2009
6. ↑  "וַיִּקַּח אֶת-בְּנוֹ הַבְּכוֹר אֲשֶׁר-יִמְלֹךְ תַּחְתָּיו, וַיַּעֲלֵהוּ עֹלָה עַל-הַחֹמָה" מלכים ב, פרק ג, כז.
7. ↑  מלכים ב, ג, כז.
8. ↑  "וַיְהִי קֶצֶף-גָּדוֹל עַל-יִשְׂרָאֵל, וַיִּסְעוּ מֵעָלָיו, וַיָּשֻׁבוּ לָאָרֶץ" מלכים ב, פרק ג, כז.
9. 1 2  Brian Schmidt, "Molech", in: David Noel Freedman, Allen C. Myers, Astrid B. Beck, **Eerdmans Dictionary of the Bible**, Wm. B. Eerdmans, 2000, 912–914
10. ↑  שולמית הראבן, **תסמונת דולסיניאה: מבחר מסות**, ירושלים: כתר, 1981
11. ↑  Higgins, Andrew (2005-05-26). "Carthage tries to live down image as site of infanticide"
12. ↑  "Ximen Bao". Chinaculture.org

ויקישיתוף מדיה וקבצים בנושא **קורבן אדם** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551065205171
* BnF: cb11963583q (data)
* LCCN: sh85116392
* NKC: ph738551

 |